Reggae
Reggae je muzički žanr nastao na Jamajci u kasnim 1960tim godinama. Termin reggae se ponekad koristi u širem smislu, te se odnosi na više vrsta Jamajkanske muzike, poput ska, dub i rocksteadya. Reggae se koristi kao specifičan naziv za određeni muzički stil koji je nastao razvojem rocksteadya. Prema tome reggae se dijeli u dvije podvrste: roots reggae (prvobitni reggae) i dancehall reggae, koji je nastao kasnih 1970te~1970tih godina. Reggae ritam je prepoznatljiv po ritam gitari i bas bubnju koji udara treći beat svake mjere, što je poznato kao one drop. Ritam u reggaeu je sporiji nego kod njegovih prethodnika, ska i rocksteadya. Reggae se često veže uz rastafari pokret koji je utjecao na mnoge reggae muzičare u 1970tim i 1980tim godinama. Unatoč tome, reggae pjesme se, također, bave drugim temama poput ljubavi, seksualnosti i društvenom kritikom.